Oda e Përmbaruesve Privat e Kosovës

Oda e Përmbaruesve Privat të Kosovës (shkurt OPPK) është organizatë profesionale publike në Kosovë, që përfaqëson, rregullon dhe mbikëqyr veprimtarinë e përmbaruesve privatë në përputhje me ligjin. Ajo është themeluar për të siguruar ushtrimin e pavarur, të paanshëm dhe profesional të veprimtarisë përmbarimore, si dhe për të garantuar zbatimin efikas të vendimeve gjyqësore dhe të dokumenteve të tjera ekzekutive.

 Historiku 
Oda është themeluar në bazë të Ligjit Nr. 04/L-139 për Përmbaruesit Privat, i miratuar nga Kuvendi i Kosovës në vitin 2012. Ky ligj hapi rrugën për kalimin nga sistemi shtetëror përmbarimor në një model të përmbaruesve privatë, me qëllim të përmirësimit të efikasitetit dhe të pavarësisë në zbatimin e vendimeve.

 Misioni dhe funksionet 
Oda ka për detyrë të:

 Përfaqësojë interesat e përmbaruesve privatë në Republikën e Kosovës.
 Mbikëqyrë respektimin e ligjit dhe standardeve etike profesionale nga anëtarët e saj.
 Organizoje trajnime, seminare dhe aktivitete tjera për ngritjen profesionale të përmbaruesve.
 Bashkëpunojë me institucione vendore dhe ndërkombëtare në fushën e drejtësisë dhe përmbarimit.
 Propozojë masa ligjore për përmirësimin e sistemit përmbarimor në vend.

 Shiko edhe 

 Përmbaruesi

 Referime 

Kategoria:Institucione në Kosovë